કાન્હા ક્યૂં ગોરા નહીં…આનો સરસ જવાબ યશોદા મૈયા આપે છે, પણ તે જવાબમાં વિજ્ઞાનને રસ હોતો નથી. વિજ્ઞાનને પોતાના જવાબમાં રસ હોય છે. ચામડીના રંગ પાછળ પણ ઉત્ક્રાંતિનો સિદ્ધાંત છે કે નહીં તે જાણવામાં વિજ્ઞાનને હંમેશા રસ રહ્યો છે. તેથી જ તેના વિશે સંશોધનો થતાં રહે છે. હાલમાં બ્રિટનમાં એક સંશોધનમાં ફરી એકવાર એવો અંદાજ મૂકાયો છે કે યુરોપમાં પણ બધા જ વસવાટ કરનારા પ્રથમથી ગોરા નહોતા. જીવસૃષ્ટિ માટે સૂર્યપ્રકાશ સૌથી અગત્યનો છે. કેટલાક જીવો સમુદ્રમાં અંધારામાં, કેટલાક બરફના થરની નીચે અને કેટલાક ભૂતળમાં રહે છે ખરા, પણ તે સિવાયના જીવ અને વનસ્પતિ માટે સૂર્યપ્રકાશ સૌથી અગત્યનો ગણાય છે. તડકામાં રહેવાથી કાળા થઈ જવાય એટલે શહેરોમાં હવે પુરુષો પણ માસ્ક પહેરીને નીકળતા થયા છે. યંગ લેડીઝ તો હવે ચહેરા પર સૂર્યપ્રકાશનું એક કિરણ પણ અડી ના જાય તેવી રીતે ઢંકાઈને નીકળે છે. તેના કારણે વિટામીન ડીની ઉણપ ઊભી થાય છે. આધુનિક જીવનશૈલીના કારણે ઊભી થયેલી બીજી આવી ટિપિકલ સમસ્યા છે બી-12ની. આ બંને વિટામીન બહુ અગત્યના ગણાય છે, પણ જીવનધોરણ બદલાયામાં તેમાં આ બંને વિટામીન મળતા નથી. આરઓના પાણીના કારણે પાણીમાં કશું સત્વ બચતું નથી. તેથી બી-12 મળતું બંધ થાય ત્યારે તેના ઈન્જેક્શનો લેવા પડે છે.